อยากทราบค่ะว่าเป็นอะไร แล้วมีวิธีรักษาเบื้องต้นโดนที่ไม่ต้องไปหาไหมคะ เรื่องของเรื่องคือ แคมเล็ก บวม คันค่ะ เป็นข้างขวามีตกขาวแบบสีขาวขุ่นเลยค่ะ ขาวแบบสีขาวเลยค่ะ แรกๆตกขาวมีกลิ่นแรงพอสมควรค่ะ พอรู้แบบนี้เลยพยายามรักษาความสะอาดค่ะ จากนั้นมากลิ่นเริ่มหายไป แต่ก็ยังมีนะคะ แต่มีกลิ่นน้อย แต่กลายเป็นว่าแคมเล็กบวมแทนค่ะ คัน แต่ไม่ปวดแสบ ฉี่ได้ปกติค่ะ
สวัสดีค่ะ อาการบวมคันที่แคมและมีตกขาวผิดปกติอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้าเป็นตกขาวสีขาวขุ่นเป็นก้อนน่าจะคล้ายกับเป็นเชื้อรามากที่สุดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์